3.  การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ผลิตภัณฑ์ของกลุ่มบริษัทสมบูรณ์ซึ่งดำเนินการผลิตโดยบริษัทฯ และบริษัทย่อย มีดังต่อไปนี้

1.  เพลาข้าง (Axle Shaft)

+-----------------+----------------------------------------------------+
| []              | เพลาข้าง (Axle Shaft)                               |
|                 | เป็นผลิตภัณฑ์หลักของกลุ่มบริษัทสมบูรณ์ผลิตโดย SAT              |
|                 | มีรายได้จากการขายคิดเป็นสัดส่วนร้อยละ 36                  |
|                 | ของรายได้จากการขายของกลุ่มบริษัทสมบูรณ์รวมในปี             |
|                 | 2549แ                                              |
|                 | ละบริษัทสมบูรณ์ดำเนินธุรกิจผลิตเพลาข้างในประเทศไทยเป็นรายแรก |
|                 | และเป็นรายใหญ่ที่สุดในปัจจุบัน                             |
|                 |                                                    |
|                 | เพลาข้างเป็น                                         |
|                 | เพลาเหล็กที่ต่อจากห้องเฟืองท้ายไปยังจานล้อหลังทั้งข้างซ้ายและขวา |
|                 | เพื่อถ่ายทอดแรงขับทางห้องเฟืองท้าย                        |
|                 | เป็นอุปกรณ์ที่ใช้สำหรับรถกระบะ                            |
|                 | กลุ่มลูกค้าที่สำคัญของกลุ่มบริษัทคือกลุ่มลูกค้าประเภทผู้ประกอบยานยนต์ |
|                 | (OEM) ได้แก่ บจ. มิตซูบิชิ มอเตอร์ส (ประเทศไทย) บจ. อีซูซุ   |
|                 | (ประเทศไทย) บจ. Auto Alliance Thailand Co., Ltd.   |
|                 | บจ. โตโยต้ามอเตอร์ (ประเทศไทย) และ กลุ่มบริษัท มิตซูบิชิ     |
|                 | (ประเทศญี่ปุ่น)                                        |
+-----------------+----------------------------------------------------+

นอกเหนือไปจากสัญญาซื้อขายที่มีกับลูกค้าแล้ว บริษัทฯ มีการทำสัญญาความช่วยเหลือทางเทคนิค
(Technical Assistance ”TA”) กับ Gohsyu Corporation
สำหรับกระบวนการผลิตงานทุบขึ้นรูป (Forging) มาตั้งแต่ปี 2538 และ กับ Ibara Seiki
Co., Ltd. สำหรับกระบวนการผลิตงานกลึง (Machining)
เพื่อการผลิตเพลาข้างและเพลาแหนบ มาตั้งแต่ปี 2538 เรื่อยมาจนถึงปัจจุบัน
(เพลาแหนบเป็นอีกผลิตภัณฑ์หนึ่งของบริษัทฯ ซึ่งมีสัดส่วนรายได้ประมาณร้อยละ 1
ของรายได้จากการขายรวมในปี 2548) โดย TA
ทั้งสองรายนี้เป็นผู้มีความเชี่ยวชาญในเทคโนโลยีดังกล่าวจากประเทศญี่ปุ่น
ทำให้ผลิตภัณฑ์ที่ได้จากการผลิตเป็นไปตามมาตรฐานความต้องการของลูกค้า
และสร้างความเชื่อมั่นให้กับลูกค้าได้เป็นอย่างดี

2.  แหนบแผ่น (Leaf Spring)

+------------------+---------------------------------------------------+
| []               | ผลิตภัณฑ์แหนบแผ่นผลิตโดย BSK โดยใน ปี 2549 มีสัดส่วนรายได้  |
|                  |                                                   |
|                  | ร้อยละ 15 ของรายได้จากยอดขายรวมของกลุ่มบริษัทสมบูรณ์ ทั้งนี้  |
|                  | กลุ่มลูกค้าของแหนบแผ่นมีทั้งลูกค้าผู้ประกอบยานยนต์ (OEM)       |
|                  | และผู้ค้าชิ้นส่วนอะไหล่ (REM) ลูกค้าหลักที่สำคัญได้แก่ บจ. มิตซูบิชิ |
|                  | มอเตอร์ส (ประเทศไทย) บจ. ย่งกี่ (1995)                |
|                  | และส่งออกไปยังประเทศญี่ปุ่นและกลุ่มลูกค้าแถบยุโรป            |
|                  |                                                   |
|                  | แหนบแผ่นมีลักษณะการซ้อนกันหลายๆ ชั้น ยึดติดกันด้วยสะดือแหนบ   |
|                  | เ                                                 |
|                  | ป็นอุปกรณ์ซึมซับแรงกระแทกในระบบกันสะเทือนระหว่างโครงรถยนต์ |
|                  | (Chassis) กับเพลารถซึ่งแข็งแรงและทนทาน                |
|                  | เหมาะสำหรับใช้กับรถบรรทุก และรถกระบะ                  |
+------------------+---------------------------------------------------+

ผู้ผลิตแหนบแผ่นในประเทศที่สำคัญรายอื่นๆ เช่น NHK Spring (Thailand) และกลุ่มสามมิตร
มอเตอร์ โดยกลุ่มบริษัทมีส่วนแบ่งทางการตลาดของแหนบแผ่นในตลาด OEM ประมาณร้อยละ 20
ทั้งนี้ BSK มีสัญญารับความช่วยเหลือทางเทคนิคจาก Mitsubishi Steel Manufacturing
Co., Ltd. ซึ่งทำให้กระบวนการผลิต และผลิตภัณฑ์ของ BSK
ได้รับความเชื่อมั่นจากลูกค้าเป็นอย่างดี

3.  จานเบรก และ เบรกดุม (Disc Brake & Drum Brake)

+------------------+---------------------------------------------------+
| []               | จานเบรก (Disc Brake) เป็นผลิตภัณฑ์หลักของกลุ่มบริษัทผลิตโดย |
|                  | SBM                                               |
|                  |                                                   |
|                  | จานเบรกเป็นจานเหล็กหล่อ กลึง/เจียรหน้าจานทั้ง 2           |
|                  | ข้างของหน้าจาน เพื่อให้ผ้าเบรกที่ติดอยู่กับก้านเบรกจับหน้าจาน    |
|                  | เพื่อทำหน้าที่หยุดการหมุนของล้อ เวลาเหยียบเบรก             |
|                  | ปกติจะใช้กับล้อหน้า (บางรุ่นสามารถใช้จานเบรกทั้ง 4 ล้อ)      |
+------------------+---------------------------------------------------+

+------------------+---------------------------------------------------+
| []               | เบรกดุม (Drum Brake)                               |
|                  | เป็นอีกผลิตภัณฑ์หลักของกลุ่มสมบูรณ์ผลิตโดย SBM               |
|                  |                                                   |
|                  | เบรกดุมเป็นจานเบรกอีกแบบที่กลึงผิวขับผ้าเบรกแบบด้ามแผ่นดัน    |
|                  | จากทางด้านในเพื่อทำหน้าที่หยุดการหมุนของล้อ(มักจะใช้กับล้อหลัง) |
+------------------+---------------------------------------------------+

จานเบรกและเบรกดุมมีรายได้จากการขายคิดเป็นสัดส่วนร้อยละ 6 และร้อยละ 8 ตามลำดับ
ของรายได้จากการขายของกลุ่มบริษัทสมบูรณ์รวมในปี 2549 สามารถใช้ได้กับรถกระบะ
และรถยนต์ผู้โดยสาร ซึ่ง SBM มีการจำหน่ายให้กับลูกค้าประเภทผู้ประกอบยานยนต์ OEM
ลูกค้าหลักที่สำคัญได้แก่ บจ. ฮอนด้า ออโตโมบิล (ประเทศไทย) บจ. มิตซูบิชิ มอเตอร์ส
(ประเทศไทย) เป็นต้น SBM
มีการทำสัญญาซื้อขายกับลูกค้าเหล่านี้ในลักษณะรายปีและมีการต่อสัญญาเป็นรายปีโดยอัตโนมัติในช่วง
Model Life

4.  ท่อร่วมไอเสีย (Manifold Exhaust)

+------------------+---------------------------------------------------+
| []               | ท่อร่วมไอเสียเป็นหนึ่งในผลิตภัณฑ์หลักของ SBM                |
|                  | มีสัดส่วนรายได้ร้อยละ 5                                |
|                  | ของรายได้จากยอดขายรวมของกลุ่มบริษัทในปี 2549            |
|                  |                                                   |
|                  | ท่อร่วมไอเสียเป็นเหล็กหล่อ ลักษณะคล้ายๆ ท่อ 4-6            |
|                  | (ตามจำนวนลูกสูบ) ต่อมารวมกันก่อนปล่อยออกไปสู่ท่อไอเสีย      |
|                  | ทำหน้าที่ระบายไอเสียที่เกิดจากการเผาไหม้ของเครื่องยนต์       |
|                  | สามารถใช้ได้กับรถกระบะ และรถยนต์ผู้โดยสาร               |
|                  | โดยมีลูกค้าหลักที่สำคัญคือ บจ. Auto Alliance Thailand,    |
|                  | Co., Ltd. (Mazda&Ford) บจ. มิตซูบิชิ มอเตอร์ส          |
|                  | (ประเทศไทย) และ บจ. สยามออโตโมบิล                  |
+------------------+---------------------------------------------------+

5.  จานไฟและดุมล้อช่วยแรง (Fly Wheel Comp & Fly Wheel)

+------------------+---------------------------------------------------+
| []               | จานไฟและดุมล้อช่วยแรง (Fly Wheel Comp & Fly Wheel)   |
|                  | เป็นอีกผลิตภัณฑ์ที่ผลิตโดย SBM มีสัดส่วนรายได้ร้อยละ 4         |
|                  | ของรายได้จากการขายในปี 2549 ลูกค้าหลักที่สำคัญได้แก่ บจ.    |
|                  | มิตซูบิชิ มอเตอร์ส (ประเทศไทย) และ บจ. ฮอนด้า ออโตโมบิล  |
|                  | (ประเทศไทย)                                       |
|                  |                                                   |
|                  | ดุมล้อช่วยแรง เป็นจานขนาดใหญ่                          |
|                  | ติดอยู่กับเพลาข้อเสือของเครื่องยนต์                        |
|                  | เพื่อให้แรงเฉื่อยในการหมุนของเพลา                       |
|                  | ขับดันรอบการหมุนให้หมุนต่อไป เพื่อใช้จุดระเบิดในรอบต่อๆไป     |
+------------------+---------------------------------------------------+

ในด้านความช่วยเหลือทางเทคนิคการผลิต ปัจจุบัน SBM มีสัญญาความช่วยเหลือทางเทคนิคกับ
Ibara Seiki Co., Ltd. ประเทศญี่ปุ่น
ในด้านการออกแบบกระบวนการผลิตที่สามารถผลิตสินค้าที่มีคุณภาพ
และการพัฒนากระบวนการผลิตอย่างต่อเนื่อง

6.  เหล็กกันโคลง (Stabilizer Bar)

+-------------------+--------------------------------------------------+
| []                | ผลิตโดย BSK มีสัดส่วนรายได้ร้อยละ 6                    |
|                   | ของรายได้จากการขายรวมในปี 2549 ลูกค้าหลักที่สำคัญได้แก่    |
|                   | บจ. มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล |
|                   | (ประเทศไทย) และ บจ. โตโยต้า มอเตอร์ (ประเทศไทย)    |
|                   |                                                  |
|                   | เหล็กกันโคลงเป็นเหล็กสปริงแท่งกลมยาว                   |
|                   | ดัดเป็นรูปร่างเพื่อยึดเข้ากับโครงรถ ซ้ายจรดขวา             |
|                   | เป็นตัวประคองให้การเข้าโค้งสามารถยึดเกาะถนนได้ดียิ่งขึ้น     |
+-------------------+--------------------------------------------------+

7.  สปริงขด (Coil Spring)

  -------------------- ---------------------------------------------------
  []                   ผลิตโดย BSK มีสัดส่วนรายได้ประมาณร้อยละ 5
                       ของรายได้จากการขายรวมในปี 2549 ลูกค้าหลักที่สำคัญได้แก่ บจ.
                       มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล
                       (ประเทศไทย) และ บจ. โตโยต้ามอเตอร์ (ประเทศไทย)

  []                   สปริงขดสามารถแบ่งได้เป็นสปริงขดขึ้นรูปร้อนและสปริงขดขึ้นรูปเย็น
                       โดยเป็นเหล็กสปริงที่ขดเป็นม้วนๆ ใช้รับแรงกระแทกคู่กับ
                       Shock-Absorber
  -------------------- ---------------------------------------------------

นอกเหนือไปจากผลิตภัณฑ์ที่ได้กล่าวมาแล้วนั้น กลุ่มบริษัทสมบูรณ์ยังมีผลิตภัณฑ์อื่นๆที่สำคัญ ได้แก่
เพลาแหนบ (Trunnion Shaft) วาล์ว (Valve) พุชรอด (Push Rod) แท่นยึด (Bracket)
และผลิตภัณฑ์ที่เป็นงานหล่ออื่นๆ จาก SBM ซึ่งมีผลิตภัณฑ์ทั้งสิ้นรวมกันกว่า 30 รายการ

2.  การตลาดและภาวะการแข่งขัน

    1.  กลยุทธ์ทางการตลาด

กลุ่มบริษัทสมบูรณ์ดำเนินธุรกิจเกี่ยวกับอุตสาหกรรมรถยนต์
ทั้งทางด้านผลิตและจำหน่ายมานานมากกว่า 60 ปี
ได้รับความเชื่อถือและยอมรับจากลูกค้ามาโดยตลอด
ทั้งนี้เพราะว่ากลุ่มบริษัทให้ความสำคัญกับลูกค้าเป็นอันดับแรก
และได้ดำเนินกลยุทธ์ด้านการตลาดมาอย่างต่อเนื่องคือ QCDEM

1)  Q (Quality) คุณภาพสินค้าอยู่ในระดับมาตรฐานสากล
    กลุ่มบริษัทมีระบบมาตรฐานคุณภาพในระดับสากลโดยได้รับประกาศนียบัตร ISO/TS 16949
    และ ISO14001

2)  C (Cost) ต้นทุนที่สามารถตอบสนองต่อตลาดและแข่งขันได้
    กลุ่มบริษัทมีการบริหารต้นทุนอย่างมีประสิทธิภาพ
    มีการกระบวนการพัฒนาปรับปรุงด้านต้นทุนอย่างต่อเนื่อง
    เพื่อรักษาระดับต้นทุนให้สามารถแข่งขันได้

3)  D (Delivery) การส่งมอบที่ตรงเวลา กลุ่มบริษัทมีการพัฒนาระบบงาน Logistics
    โดยติดตั้งระบบ Enterprise Resource Planning (ERP)
    เพื่อตอบสนองความต้องการของลูกค้าให้ส่งมอบตรงเวลาได้ ร้อยละ 100

4)  E (Engineering) ความสามารถเชิงวิศวกรรม
    กลุ่มบริษัทมีการพัฒนาความสามารถเชิงวิศวกรรมทั้งทางด้านการออกแบบ การทำ Tooling
    กระบวนการวิธีการประเมินเชิงวิศวกรรมอย่างต่อเนื่อง
    ทั้งนี้กลุ่มบริษัทยังมีพันธมิตรทางธุรกิจกับผู้ให้ความช่วยเหลือทางเทคนิค (Technical
    Assistance “TA”)
    จากประเทศญี่ปุ่นเพื่อให้ความมั่นใจว่ากลุ่มบริษัทจะมีการผลิตสินค้าที่มีคุณภาพ
    ได้รับการถ่ายทอดเทคโนโลยีชั้นสูงอยู่ตลอดเวลา

5)  M (Management) ความสามารถด้านการบริหารจัดการ
    กลุ่มบริษัทมีความสามารถด้านการบริหารจัดการที่สามารถตอบสนองต่อการแข่งขันทางธุรกิจและสภาวะทั่วไปทางเศรษฐกิจได้ดี
    โดยใช้แนวคิดใหม่ๆและการบริหารการจัดการความเสี่ยง (Risk
    Management)ที่มีการพัฒนาอย่างต่อเนื่อง

    1.  กลุ่มลูกค้าเป้าหมาย

1. ผู้ประกอบยานยนต์ (Original Equipment Manufacturer “OEM”)
ปัจจุบันเป็นกลุ่มลูกค้าหลัก ประกอบไปด้วยผู้ผลิตรถยนต์ค่ายญี่ปุ่นในประเทศ ได้แก่ Mitsubishi,
Toyota, Honda, Isuzu, Nissanเป็นต้น และ กลุ่มลูกค้าในต่างประเทศเช่น ประเทศญี่ปุ่น
และประเทศในกลุ่มอาเซียน
ซึ่งกลุ่มบริษัทมีนโยบายที่จะสร้างความพึงพอใจกับลูกค้ากลุ่มนี้ให้มีมากขึ้นโดยเน้นกลยุทธ์ QCDEM
เป็นหลักดังที่กล่าวมาแล้ว ปัจจุบันมียอดขายประมาณร้อยละ 95 ของยอดขายรวม

2. ผู้ค้าอะไหล่รถยนต์ (Replacement Equipment Manufacturer “REM”)
กลุ่มบริษัทมีลูกค้าที่เป็นผู้ค้าอะไหล่รายใหญ่ดำเนินกิจการมานานจนเป็นที่รู้จักของร้านค้าอะไหล่ปลีกทั่วประเทศเป็นอย่างดี
คือบริษัท ย่งกี่ (1995) จำกัด ผลิตภัณฑ์หลักที่จำหน่ายในตลาดนี้คือแหนบแผ่น
และยังมีการส่งออกโดยตรงไปยังกลุ่มลูกค้าผู้ค้าอะไหล่ต่างประเทศอีกด้วย เช่น
ประเทศในกลุ่มอาเซียน เป็นต้น ปัจจุบันมียอดขายประมาณร้อยละ 5 ของยอดขายรวม

2.  ภาวะอุตสาหกรรมและภาวะการแข่งขัน

หลังจากวิกฤติเศรษฐกิจตั้งแต่ปี 2542 เป็นต้นมา
อุตสาหกรรมยานยนต์ของไทยมีการฟื้นตัวอย่างต่อเนื่องและมีแนวโน้มที่จะขยายตัวเป็นอย่างมากในอนาคตเนื่องจากประเทศไทยมีปัจจัยเกื้อหนุนหลายประการ
เช่นแรงงานมีความชำนาญสูงเนื่องจากประเทศไทยเป็นฐานการผลิตรถยนต์มานานมากกว่า 20 ปี
รัฐบาลมีนโยบายสนับสนุนอุตสาหกรรมยานยนต์โดยมีการดำเนินการกิจกรรมสนับสนุนผู้ประกอบยานยนต์และผู้ผลิตชิ้นส่วนในด้านต่างๆมากมาย
อุตสาหกรรมมีการขยายตัวอย่างกว้างขวางต่อเนื่อง ครอบคลุมในหลายๆผลิตภัณฑ์ ทำให้ Local
Content มีจำนวนมากขึ้นเรื่อยๆ ซึ่งสามารถรองรับความต้องการของผู้ผลิตรถยนต์ได้เป็นอย่างดี
และรัฐบาลยังมีข้อตกลงทำเขตการค้าเสรีแบบทวิภาคี (Free Trade Area “FTA”)
กับหลายๆประเทศที่เป็นคู่ค้ารายใหญ่
ทำให้ผู้ผลิตชิ้นส่วนยานยนต์ได้รับผลประโยชน์จากการส่งออกรถยนต์และชิ้นส่วนยานยนต์ที่มากขึ้น

[]

ภาวการณ์แข่งขันของผู้ประกอบชิ้นส่วนยานยนต์

ปัจจุบันสภาวะการตลาดของอุตสาหกรรมรถยนต์มีแนวโน้มการเจริญเติบโตที่สูงต่อเนื่องกันมาหลายปี
แต่ในปี 2549 ยอดขายภายในประเทศลดลงจากปี 2548 ซึ่งมียอดขาย 703,405 คัน ลดลงเหลือ
682,161 คัน หรือลดลงจากปีก่อน 3% เนื่องจากปัญหาทางด้านการเมือง, ค่าน้ำมันที่สูงขึ้น,
ภัยธรรมชาติ และความไม่สงบเรียบร้อยภายใน 3 จังหวัดชายแดนภาคใต้

โดยมีตัวเลขการผลิตรวมทั้งหมดอยู่ที่ 1,188,044 คัน เพิ่มขึ้นจากปีก่อนร้อยละ 5.57
แบ่งเป็นรถยนต์นั่ง ส่วนบุคคล 298,819 คัน คิดเป็นสัดส่วนร้อยละ 25.15 เพิ่มขึ้นจากปีก่อนร้อยละ
7.64 รถกระบะขนาด 1 ตัน 868,118 คัน คิดเป็นสัดส่วนร้อยละ 73.07 เพิ่มขึ้นจากปีก่อนร้อยละ
5.49 และรถเพื่อการพาณิชย์อื่นๆอีก 21,107 คัน คิดเป็นสัดส่วนร้อยละ 1.78
ลดลงจากปีก่อนร้อยละ 14.87
ทางผู้ประกอบรถยนต์ตลอดจนผู้ผลิตชิ้นส่วนต่างก็ชะลอการลงทุนเพื่อดูสถานการณ์

ผู้ผลิตชิ้นส่วนยานยนต์จะต้องพยายามเพิ่มระดับคุณภาพของสินค้าให้ได้ระดับมาตรฐานที่สูงขึ้นอย่างต่อเนื่อง
ซึ่งเป็นปัจจัยหลักในการตัดสินใจซื้อของลูกค้า
อีกทั้งยังต้องมีการพัฒนาหรือปรับปรุงระบบการผลิตเพื่อลดต้นทุนการผลิตลงเพื่อช่วยลดต้นทุนการผลิตให้กับลูกค้าได้อีกทอดหนึ่ง
จึงจะสามารถรักษาความสามารถในการแข่งขันให้เหนือกว่าคู่แข่งได้

นอกจากนี้ผู้ผลิตชิ้นส่วนยานยนต์ยังต้องมีแผนธุรกิจเพื่อรองรับแรงกดดันจากการเร่งพัฒนาคุณภาพของผู้ผลิตชิ้นส่วนยานยนต์จากประเทศจีนและอินเดียซึ่งมีต้นทุนการผลิตที่ถูกกว่า
ดังนั้นเพื่อความอยู่รอดของผู้ผลิตชิ้นส่วนยานยนต์ไทยต้องเร่งพัฒนาสินค้าให้ขึ้นสู่อีกระดับหนึ่งคือให้มีมูลค่าเพิ่ม
หรือพัฒนาความสามารถในการออกแบบไม่ว่าจะใช้การถ่ายทอดเทคโนโลยีจาก TA
หรือร่วมมือกับผู้ประกอบยานยนต์โดยตรง

โครงสร้างอุตสาหกรรมยานยนต์ไทย

[]

ที่มา : สถาบันยานยนต์

อุตสาหกรรมยานยนต์ไทยสามารถแบ่งออกได้เป็น 3 ประเภท ดังนี้

1.  ผู้ประกอบรถยนต์และรถจักรยานยนต์ (15 รายเป็นผู้ประกอบรถยนต์ 5
    รายเป็นผู้ประกอบจักรยานยนต์)

2.  ผู้ผลิตชิ้นส่วนยานยนต์ Tier 1 ที่เป็น Direct OEM Supplier ซึ่งมีจำนวนทั้งสิ้น 709 ราย
    โดย 287 รายเป็นผู้ประกอบการจากต่างประเทศ 68
    รายเป็นผู้ประกอบการร่วมระหว่างต่างชาติและชาวไทย และอีก 354
    รายเป็นผู้ประกอบการชาวไทย ในอีกด้านหนึ่ง 386 รายเป็นผู้ผลิตชิ้นส่วนสำหรับรถยนต์ 201
    รายเป็นผู้ผลิตสำหรับรถจักรยานยนต์ และที่เหลืออีก 122
    รายสามารถผลิตชิ้นส่วนเพื่อจำหน่ายทั้งรถยนต์และรถ จักรยานยนต์

3.  ผู้ผลิตชิ้นส่วนยานยนต์ Tier 2,3 ซึ่งเป็นกลุ่มผู้ทำหน้าที่หาวัตถุดิบให้กับผู้ผลิต Tier 1
    หรือรับจ้างผลิตให้กับผู้ผลิต Tier 1 ซึ่งผู้ผลิตที่อยู่ในกลุ่มนี้ก็อาจจะถูกจัดให้อยู่ใน Tier 1
    ได้เช่นกันในบางผลิตภัณฑ์ ซึ่งในกลุ่มนี้มีจำนวนทั้งสิ้นมากกว่า 1
    พันรายและส่วนใหญ่เป็นผู้ประกอบการชาวไทย

ในอีกด้านหนึ่งผู้ผลิตชิ้นส่วนยานยนต์สามารถจำแนกผลิตภัณฑ์ได้ตามกลุ่มของการใช้งานของชิ้นส่วนได้
8 กลุ่ม คือกลุ่มชิ้นส่วนเครื่องยนต์ กลุ่มชิ้นส่วนอุปกรณ์ไฟฟ้า
กลุ่มชิ้นส่วนระบบถ่ายทอดกำลังและขับเคลื่อน กลุ่มชิ้นส่วนระบบกันสะเทือนและเบรก
กลุ่มชิ้นส่วนตัวถัง กลุ่มตกแต่งภายใน กลุ่มแม่พิมพ์ และกลุ่มอื่นๆ

เป็นที่น่าสังเกตว่าในส่วนของผู้ผลิตชิ้นส่วน Tier 1
ที่เป็นผู้ประกอบการชาวไทยมีสัดส่วนที่ค่อนข้างมากนั้นต้องมีการจ้างผู้เชี่ยวชาญทางด้านเทคนิค (TA)
จากประเทศเจ้าของเทคโนโลยีเข้ามา ทั้งนี้
เทคโนโลยีที่ใช้ในการประกอบรถยนต์ในไทยยังเป็นเทคโนโลยีที่มาจากต่างประเทศทั้งสิ้น TA
จึงถือเป็นกลยุทธ์ทางการตลาดที่สำคัญที่ช่วยสร้างความเชื่อมั่นให้กับลูกค้าว่าจะได้รับสินค้าในระดับมาตรฐาน

ภาวะการแข่งขันของผู้ประกอบชิ้นส่วนยานยนต์

จากภาวะการขยายตัวอย่างต่อเนื่องของอุตสาหกรรมรถยนต์ส่งผลให้ความต้องการชิ้นส่วนยานยนต์เพิ่มสูงขึ้นในทิศทางเดียวกัน
ภาวะการแข่งขันระหว่างผู้ประกอบการชิ้นส่วนยานยนต์ภายในประเทศโดยรวมในช่วง 3
ปีที่ผ่านมาเริ่มทวีความรุนแรงขึ้น อย่างไรก็ตาม
จากการที่ขนาดของธุรกิจที่มีการขยายตัวอย่างต่อเนื่องในระดับสูงจึงทำให้การแข่งขันโดยรวมในปัจจุบันยังไม่มีความรุนแรงมากนัก

ทั้งนี้ ผู้ประกอบการจะต้องพยายามรักษาระดับคุณภาพของสินค้าให้ได้ระดับตามมาตรฐาน
ซึ่งเป็นปัจจัยหลักในการตัดสินใจซื้อของลูกค้า
และผู้ประกอบการชิ้นส่วนยานยนต์ต้องมีการพัฒนาหรือปรับปรุงระบบการผลิตเพื่อลดต้นทุนการผลิตลงเพื่อช่วยลดต้นทุนการผลิตให้กับลูกค้าได้อีกทอดหนึ่ง
จึงจะสามารถรักษาความสามารถในการแข่งขันให้เหนือกว่าคู่แข่งได้

นอกจากนี้ผู้ผลิตชิ้นส่วนในประเทศยังต้องเตรียมพร้อมเพื่อรับแรงกดดันจากการเร่งพัฒนาคุณภาพ
อุตสาหกรรมยานยนต์ของผู้ประกอบการในประเทศจีนและอินเดีย
ซึ่งมีแหล่งวัตถุดิบและต้นทุนแรงงานที่ถูกกว่า
ดังนั้นเพื่อความอยู่รอดในระยะยาวผู้ประกอบการผลิตชิ้นส่วนในประเทศจะต้องมีการพัฒนาสินค้าไปอีกระดับหนึ่ง
โดยเป็นการพัฒนาสินค้าให้มีมูลค่าเพิ่ม แทนการขายเป็นชิ้นส่วนแต่เพียงอย่างเดียว
หรือเข้าร่วมวิจัยและพัฒนาผลิตภัณฑ์กับ TA หรือกับลูกค้าผู้ประกอบยานยนต์โดยตรง
ซึ่งเป็นทิศทางที่ผู้ประกอบการยานยนต์ให้ความสนใจอยู่

ในขณะนี้

2.  การจัดหาผลิตภัณฑ์หรือบริการ

    1.  กำลังการผลิต

บริษัทฯ และบริษัทย่อย มีกำลังการผลิตและการใช้กำลังการผลิตจำแนกตามผลิตภัณฑ์ดังต่อไปนี้

  --------------- ---------- ----------- ---- ----------- ----- ----------- ----- ----------- -----
  ผลิตภัณฑ์          บริษัทผู้ผลิต   2546        %    2547        %     2548        %     2549        %

                                                                                              

  เพลาข้าง         SAT        1,024,320   88   1,211,760   96    1,637,106   105   2,348,010   85

  เพลาแหนบ        SAT        10,824      91   10,824      143   10,824      98    10,824      88

  จานเบรก         SBM        911,435     72   974,372     99    1,002,482   86    1,104,152   85

  เบรกดุม          SBM        451,554     80   510,200     99    821,272     79    1,002,266   65

  ท่อร่วมไอเสีย      SBM        230,618     74   226,370     93    291,874     108   546,448     89

  จานไฟและดุมล้อ    SBM        104,305     74   104,002     109   118,895     80    113,429     100

  ช่วยแรง                                                                                      

  ผลิตภัณฑ์          บริษัทผู้ผลิต   2546        %    2547        %     2548        %     2549        %

  ตัวจับยึด          SBM        175,485     76   176,346     119   339,116     101   1,008,504   96

  แหนบแผ่น (ตัน/ปี)  BSK        19,020      73   19,020      71    19,020      64    19,020      70

  เหล็กกันโคลง      BSK        393,455     75   393,45      82    1,593,455   27    1,593,455   37

  สปริงขดขึ้นรูปร้อน   BSK        507,660     53   1,200,000   28    1,560,000   38    1,560,000   49

  สปริงขดขึ้นรูปเย็น   BSK        5,013,360   59   5,013,360   60    5,013,360   43    5,013,360   23

  วาล์ว และ พุชรอด  BSK        1,269,180   44   1,269,180   51    1,269,180   57    1,269,180   50
  --------------- ---------- ----------- ---- ----------- ----- ----------- ----- ----------- -----

หมายเหตุ

1. กำลังการผลิตคำนวณจากเวลา 550 ชั่วโมงต่อเดือน

2. กำลังการผลิตผลิตภัณฑ์บางรายการของ SBM ลดลงเนื่องจากผลของ Cycle Time ไม่เท่ากัน

2.  ขั้นตอนการผลิต

การผลิตสินค้าแต่ละชนิดของกลุ่มบริษัทเป็นการผลิตตามแบบ (Specification)
ที่ได้มีการกำหนดจากลูกค้าผู้ประกอบยานยนต์ โดยเริ่มจากการที่ลูกค้าส่ง Drawing
ของผลิตภัณฑ์ที่ต้องการมาให้ฝ่ายขาย เพื่อให้กลุ่มบริษัทศึกษาความเป็นไปได้ของการผลิต
จัดเตรียมความพร้อมของเครื่องจักรในการผลิต และเสนอราคาซื้อขาย และหากตกลงกันได้
ก็จัดทำเป็นสัญญาซื้อขายสินค้าในลำดับถัดมา และมีการต่อสัญญายาวไปเท่ากับ Model Life
ของรถยนต์รุ่นนั้นๆ

เพื่อให้การผลิตเป็นไปอย่างมีประสิทธิภาพ
ลูกค้าผู้ประกอบยานยนต์จะมีการจัดทำประมาณการการผลิตรถยนต์ประจำ 6
เดือนและส่งให้กลุ่มบริษัท ซึ่งฝ่ายผลิตของบริษัทฯ
และบริษัทย่อยจะได้มีการวางแผนการผลิตให้สอดคล้องกับแผนการผลิตรถยนต์ของลูกค้าดังกล่าว
และวางแผนการจัดซื้อวัตถุดิบให้เหมาะสมได้
โดยที่ลูกค้าจะมีการยืนยันยอดสั่งซื้อเป็นรายเดือนอีกครั้ง

ขั้นตอนการผลิตของบริษัทและบริษัทย่อยฯ แยกตามประเภทผลิตภัณฑ์หลักได้ดังนี้

[] ในทุกสายการผลิตบริษัทฯ
และบริษัทย่อยจัดให้มีการตรวจสอบคุณภาพของสินค้าก่อนที่จะทำการส่งมอบให้กับลูกค้า
โดยในปัจจุบันการส่งมอบสินค้าจัดทำใน 2 วิธีคือ 1)
ส่งมอบให้ลูกค้าที่สถานที่ของลูกค้าโดยการจ้างบริษัทขนส่ง 2
แห่งที่มีความน่าเชื่อเพื่อการส่งมอบที่ตรงเวลา และ 2) ลูกค้ามารับของเองที่โรงงานของบริษัทฯ
และบริษัทย่อย

ในปี 2547 BSK หนึ่งในกลุ่มบริษัทสมบูรณ์ ได้เริ่มนำการบริหารระบบการผลิต Just in Time
(JIT) เข้ามาใช้เพื่อให้สอดคล้องกับความต้องการของลูกค้า
ซึ่งคาดว่าจะเป็นอีกจุดเริ่มต้นหนึ่งที่จะช่วยทำให้กลุ่มบริษัทสมบูรณ์มีการบริหารเรื่องการผลิตและต้นทุนการผลิตได้มีประสิทธิภาพยิ่งขึ้น

3.  การจัดหาวัตถุดิบ

วัตถุดิบที่สำคัญในการผลิตของกลุ่มบริษัท ได้แก่ เหล็กแท่งท่อนกลม (Round Bar) เหล็กแบน
(Flat Bar) ซึ่งลูกค้าผู้ผลิตรถยนต์ เป็นผู้กำหนดชนิด (Specification)
และแหล่งที่มาของเหล็ก เพื่อเป็นการควบคุมคุณภาพของผลิตภัณฑ์
ซึ่งเหล็กดังกล่าวทั้งหมดเป็นเหล็กที่ต้องมีการนำเข้าจากต่างประเทศ โดยบริษัทฯ
และบริษัทย่อยจัดซื้อโดยตรงกับผู้ผลิตในต่างประเทศ
หรือสั่งซื้อผ่านตัวแทนจำหน่ายที่มีอยู่ทั้งในประเทศและในต่างประเทศ
สำหรับวัตถุดิบที่สำคัญอีกรายการคือเศษเหล็กอัด (Steel Scrap)
ซึ่งเป็นการซื้อจากผู้ประกอบการภายในประเทศ

ในปี 2549 บริษัทฯ และบริษัทย่อยมีการสั่งซื้อเหล็กที่มาจากต่างประเทศประมาณร้อยละ 80
(ส่วนหนึ่งเป็นการซื้อผ่านตัวแทนนำเข้าในประเทศไทย) ส่วนที่เหลืออีกร้อยละ 20
เป็นเหล็กและเศษเหล็กจากในประเทศ โดยคู่ค้าที่สำคัญได้แก่ บริษัท Metal One Service Asia
(ประเทศไทย), Sunflag Iron And Steel จากประเทศอินเดีย Nippon Steel, PT MSM
INDO และ Sumitomo จากประเทศญี่ปุ่น เป็นต้น
ซึ่งบางรายเป็นตัวแทนจำหน่ายเหล็กให้กับผู้ผลิตรถยนต์ซึ่งเป็นลูกค้าของกลุ่มบริษัท
และบางรายเป็นผู้จำหน่ายวัตถุดิบที่กลุ่มบริษัทจัดหาเพิ่มเติมซึ่งมีเหล็กที่มีคุณสมบัติสอดคล้องกับความต้องการของลูกค้า
เพื่อกระจายความเสี่ยงของแหล่งวัตถุดิบและการบริหารต้นทุนให้เกิดประโยชน์สูงสุด
สำหรับเศษเหล็กจะซื้อจากผู้ประกอบการภายในประเทศหลายราย
อย่างไรก็ตามกลุ่มบริษัทไม่มีการสั่งวัตถุดิบจากรายใดเกินกว่าร้อยละ 50
ของมูลค่าการสั่งซื้อวัตถุดิบ***

การซื้อสินค้าจากตัวแทนจำหน่ายเหล็กของผู้ผลิตรถยนต์
ทำให้มั่นใจได้ว่าจะมีปริมาณเหล็กที่ต้องการเพื่อใช้ในการผลิตให้กับลูกค้าตามที่กำหนด
นอกจากนี้ยังสามารถต่อรองราคาขายสินค้ากับลูกค้าได้เมื่อราคาวัตถุดิบมีการปรับสูงขึ้นจึงไม่ส่งผลกระทบในเชิงลบต่อผลประกอบการมากนัก

นอกจากนี้ยังมีวัตถุดิบอื่นๆ เช่น ทราย เพื่อใช้ในการทำแบบแม่พิมพ์ของโรงหล่อ ของ SBM
และสารเคมี เช่น คาร์บอน แม็กนีเซียม และ ซิลิคอน ซึ่งใช้ในทุกบริษัท เป็นต้น

4.  ผลกระทบต่อสิ่งแวดล้อม

บริษัทฯ มีเป้าหมายทางธุรกิจ ภายใต้ความมุ่งมั่นที่จะปฏิบัติตามกฎหมาย
และกฎระเบียบด้านสิ่งแวดล้อมโดยเคร่งครัด เพื่อลดการใช้พลังงาน ลดของเสีย ลดมลพิษ
และป้องกันผลกระทบด้านสิ่งแวดล้อม รวมถึงการใช้ทรัพยากรอย่างมีประสิทธิภาพ

บริษัทฯ ได้กำหนดนโยบายและกำหนดแผนงาน โดยมีมาตรการเพื่อให้สอดคล้องตามข้อกำหนด
และกฎหมายด้านสิ่งแวดล้อม เพื่อก่อให้เกิดการพัฒนาอย่างต่อเนื่อง โดยสรุป ได้ดังนี้

บริษัทฯ ได้ทำการวิเคราะห์คุณภาพสิ่งแวดล้อม เช่น น้ำที่ผ่านการบำบัดจากระบบบำบัดน้ำเสีย
คุณภาพอากาศในพื้นที่ปฏิบัติงาน รวมถึงการวิเคราะห์คุณภาพสิ่งแวดล้อมให้กับชุมชนรอบข้าง
เพื่อหามาตรการป้องกัน แก้ไข และลดผลกระทบด้านสิ่งแวดล้อมตามมาตรฐานที่กฎหมายกำหนด
และตามข้อกำหนดของระบบการด้านสิ่งแวดล้อม (ISO 14001:2004)
ซึ่งได้มีการดำเนินการอย่างสม่ำเสมอ
โดยหน่วยงานที่ดำเนินการตรวจสภาพแวดล้อมในพื้นที่ปฏิบัติงาน
และตรวจวัดสภาพแวดล้อมให้กับชุมชน คือ บริษัท เอส.พี.เอส. คอนซัลติ้ง เซอร์วิส จำกัด และ
บริษัท เคมแม็ก แอนด์ไฟท์เปอร์ จำกัด ซึ่งการตรวจคุณภาพสิ่งแวดล้อมดังกล่าว
จะทำการตรวจวัดเป็นประจำตลอดทั้งปี เช่น การตรวจวัดคุณภาพน้ำที่ผ่านการบำบัด
ทำการตรวจวัดทุกสัปดาห์ เพื่อเฝ้าระวังรวมทั้งการตรวจวัดสภาพแวดล้อมในการทำงาน
(แสง,เสียง,ความร้อน) เป็นประจำทุกปี
เพื่อจัดทำรายงานผลการวิเคราะห์ให้กับสำนักงานสวัสดิการและคุ้มครองแรงงานจังหวัด ปีละ 1
ครั้ง

บริษัทฯมีการจัดการสิ่งแวดล้อมตามมาตรฐานระบบการจัดการด้านสิ่งแวดล้อม(ISO14001:2004)
โดยได้รับการรับรองจากสถาบันรับรองมาตรฐาน ISO (สรอ)
และได้ระบุแผนงานด้านการพัฒนาความรู้เกี่ยวกับมาตรฐานต่าง ๆ ให้กับพนักงาน
เพื่อให้สามารถประเมินประเด็นปัญหาสิ่งแวดล้อมเบื้องต้น พร้อมทั้งกำหนดแผนแก้ไขป้องกันได้
โดยมีการตรวจประเมินด้านสิ่งแวดล้อม ทั้งจากหน่วยงานภายในและภายนอก
ซึ่งเป็นองค์กรที่ได้รับมาตรฐานตามระบบที่เกี่ยวข้อง

นอกเหนือจากการปฏิบัติตามกฎหมายและมาตรฐานสากลแล้ว บริษัทฯ
ยังได้มีการกำหนดตัวชี้วัดด้านสิ่งแวดล้อม
เพื่อใช้ประเมินผลงานด้านสิ่งแวดล้อมของบริษัทฯให้มีความชัดเจนมากยิ่งขึ้น

ผลกระทบต่อชุมชน

บริษัทฯ ตระนักถึงผลกระทบจากสิ่งแวดล้อมในการดำเนินธุรกิจที่มีต่อชุมชน
จึงได้กำหนดแนวทางการดำเนินงานร่วมกับชุมชน ภายใต้ โครงการ
“เยี่ยมชุมชนเพื่อติดตามปัญหาด้านสิ่งแวดล้อมที่ชุมชนได้รับ”
และการตรวจวัดคุณภาพสิ่งแวดล้อมให้กับชุมชนที่อยู่รอบข้างทุก 2 เดือน

การดำเนินโครงการพัฒนาชุมชนอย่างต่อเนื่อง เพื่อให้ชุมชนมีความเป็นอยู่ที่ดีขึ้น
โดยชุมชนมีส่วนร่วมตั้งแต่เริ่มดำเนินโครงการ เช่น โครงการ SBG ร่วมสร้างพลังแผ่นดิน
เป็นโครงการร่วมกับโรงเรียนในเขตพื้นที่จังหวัดสมุทรปราการ ,โครงการหน่วยแพทย์เคลื่อนที่
ร่วมกับ อบต.บางโฉลง เป็นต้น

5.  งานที่ยังไม่ได้ส่งมอบ

  -ไม่มี-